
PASVALIO RAJONO MELIORACIJOS STATINIŲ AVARINIO REMONTO RANGOS DARBŲ SUTARTIS NR.

2026 m. 		 d.
Pasvalys

Pasvalio rajono savivaldybės administracija (toliau – Administracija), juridinio asmens kodas 188753657, kurios registruota buveinė yra Vytauto Didžiojo a. 1, LT-39143 Pasvalys, atstovaujama Administracijos direktoriaus Povilo Balčiūno, veikiančio pagal Administracijos nuostatus, patvirtintus Pasvalio rajono savivaldybės tarybos 2023 m. vasario 27 d. sprendimu Nr. T1-35 „Dėl Pasvalio rajono savivaldybės administracijos nuostatų patvirtinimo“ (su visais aktualiais pakeitimais), (toliau – Užsakovas), ir
(teisinė forma) (pavadinimas), juridinio asmens kodas (kodas), kurios registruota buveinė yra (adresas), atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Rangovas),
toliau kartu vadinami Šalimis, o kiekvienas atskirai – Šalimi, sudarė šią Pasvalio rajono melioracijos statinių avarinio remonto rangos darbų sutartį (toliau – Sutartis).

I. SUTARTIES OBJEKTAS
	
1.1. Vadovaudamasis šioje Sutartyje nustatytomis sąlygomis ir tvarka, Rangovas įsipareigoja atlikti Pasvalio rajono melioracijos statinių avarinio remonto darbus (toliau – Darbai). Atliekamų Darbų techninė specifikacija, kiekiai ir Rangovo pasiūlymo detalės pateikiamos Sutarties priede Nr. 1 ,,Techninė specifikacija” ir Sutarties priede Nr. 2 ,,Rangovo pasiūlymas”, kurie yra neatskiriama šios Sutarties dalis. Užsakovas neįsipareigoja nupirkti konkrečių Darbų kiekių.
1.2. Sutarties vykdymo pradžia laikoma Sutarties įsigaliojimo data. Sutartis įsigalioja, kai Sutartį pasirašo abi Sutarties Šalys ir galioja iki visiško Šalių įsipareigojimų įvykdymo arba kol pasiekiama maksimali Sutarties vertė, arba iki Sutarties nutraukimo. 
1.3. Numatomas Darbų atlikimo terminas – 12 (dvylika) mėnesių nuo Sutarties įsigaliojimo dienos. Darbų atlikimo terminas gali būti pratęsiamas 2 (du) kartus po 12 (dvylika) mėnesių.

II. KAINA IR ATSISKAITYMO TVARKA
	
2.1.  Ši Sutartis yra fiksuoto įkainio kainodaros sutartis.
2.2. Pradinė Sutarties vertė negali viršyti ............ Eur (......... eurai ..... ct)  be pridėtinės vertės mokesčio (toliau – PVM), ............ Eur (........... eurai ........ ct) su PVM. Tai yra maksimali lėšų suma, kurią planuojama skirti Sutarties 1.1 punkte nurodytų Darbų įsigijimui. Sutarties kaina, kurią Užsakovas turės mokėti Rangovui priklausys nuo faktiškai ir tinkamai atliktų Darbų apimties, kuri apskaičiuojama pagal Rangovo pasiūlyme nurodytus įkainius. 
2.3. Darbų įkainiai yra nurodyti Sutarties priede Nr. 2 „Rangovo pasiūlymas“. 
[bookmark: _Hlk134016638]2.4. Užsakovo pirkimo dokumentuose nurodytas Darbų kiekis yra preliminarus, todėl Užsakovas neįsipareigoja nupirkti viso Darbų kiekio ir / arba sumokėti visos Sutarties kainos, numatytos šios Sutarties 2.2 punkte bei Rangovo pasiūlyme. Užsakovo pirkimo dokumentuose nurodyti preliminarūs Darbų kiekiai bus naudojami tik pasiūlymų vertinimui ir negali būti laikomi maksimaliais. Vykdant Sutartį preliminari Darbų apimtis gali kisti, tačiau įsigyjant minėtus Darbus Sutarties vertė negali būti viršijama. Darbai užsakomi pagal poreikį, vadovaujantis melioracijos statinių būklės vertinimo aktais.
2.5. Rangovas Darbus atlieka tik gavęs Užsakovo pateiktą raštišką užsakymą. Mokėjimai bus atliekami už faktiškai atliktus Darbus, neviršijant pradinės Sutarties vertės. 
2.6. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Užsakovas pats turi sumokėti pridėtinės vertės mokestį (toliau – PVM) į valstybės biudžetą už atliktus Darbus (įsigytą pirkimo objektą), į pasiūlymo kainą / sąnaudas įskaitytas PVM sudarant šią Sutartį išskaičiuojamas.
2.7.  Į Darbų įkainius yra įskaičiuotos visos Darbų įkainio sudedamosios dalys, visos Rangovo patiriamos išlaidos ir mokesčiai. Jokios papildomos Rangovo išlaidos nebus apmokamos ar kompensuojamos. Darbų įkainiai negali būti keičiami visą Sutarties galiojimo laikotarpį, išskyrus Sutarties 2.8 punkte nustatytus atvejus.
2.8. Sutarties įkainių, nekeičiant pradinės Sutarties vertės, peržiūra:
2.8.1.    Sutarties įkainiai dėl pasikeitusių mokesčių perskaičiuojami tokia tvarka:
2.8.1.1. mokestis, kuriam pasikeitus perskaičiuojamas Sutarties įkainiai – pridėtinės vertės mokestis (PVM). Pasikeitus kitiems mokesčiams, Sutarties įkainiai nebus perskaičiuojami;
2.8.1.2. perskaičiavimas  atliekamas  įsigaliojus  Lietuvos  Respublikos  pridėtinės  vertės  mokesčio  įstatymo  pakeitimo įstatymui, pagal kurį keičiasi PVM mokesčio tarifas;
2.8.1.3. perskaičiavimo  formulė:  pasikeitus  PVM  tarifo  dydžiui  Sutarties  įkainiuose  esantis  PVM  tarifas nesuteiktoms paslaugoms keičiamas (mažinamas ar didinamas) pagal Lietuvos Respublikos teisės aktus;
2.8.1.4. Sutarties įkainių pakeitimas įforminamas papildomu Šalių susitarimu;
2.8.1.5. perskaičiuoti  Sutarties  įkainiai  pradedami  taikyti  nuo  Lietuvos  Respublikos  pridėtinės  vertės mokesčio įstatymo pakeitimo įstatymo, pagal kurį keičiasi šio mokesčio tarifas, nurodytos tarifo įsigaliojimo dienos.
2.8.2.    dėl bendro kainų lygio kitimo atliekama tokia tvarka ir sąlygomis:
[bookmark: _Hlk142568287]2.8.2.1. Sutarties  Darbų  įkainiai  gali  būti  peržiūrimi  (didinami  arba  mažinami)  dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo peržiūrėti Sutarties Darbų įkainius kitai Šaliai gavimo data; 
2.8.2.2. gali būti perskaičiuojamos Rangovui mokėtinos sumos tik už Sutartyje numatytus Darbus, o už kitus, nei Sutartyje numatyti Darbai, Darbus mokėtinos sumos negali būti perskaičiuojamos;
2.8.2.3 Rangovui  mokėtinos  sumos  už  Darbus  gali  būti  perskaičiuojamos,  jeigu  Valstybės  duomenų  agentūros (www.stat.gov.lt) kas mėnesį skelbiama darbų sąnaudų elementų („Inžineriniai statiniai“)  kainų indekso reikšmė (išreikšta Indekso pokyčio koeficientu) pakinta daugiau kaip 0,05 per bet kurį Darbų vykdymo laikotarpį; 
2.8.2.4. indeksai, nurodyti Sutarties 2.8.2.5 papunktyje, toliau kiekvienas atskirai vadinami Indeksu;
2.8.2.5. Sutarties Darbų įkainiai perskaičiuojami dėl Indekso pokyčio, Darbų vertes padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb/IPr
Kur:
[bookmark: _Hlk103007197]K – Indekso pokyčio koeficientas;
IPr – Indekso reikšmė laikotarpio pradžioje;
IPb – Indekso reikšmė laikotarpio pabaigoje.
IPr ir IPb šaltinis – Valstybės duomenų agentūros duomenų bazės. 
Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (K) tolimesniems skaičiavimams naudojamas suapvalinus iki dviejų skaitmenų po kablelio;
2.8.2.6.    Pirmojo perskaičiavimo atveju laikotarpio pradžia (mėnuo) yra Sutarties įsigaliojimo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo;
2.8.2.7.   Šalys sudaro papildomą susitarimą dėl įkainių perskaičiavimo ne vėliau kaip per 10 (dešimt) darbo dienų nuo Šalies prašymo kitai Šaliai perskaičiuoti įkainius pateikimo datos. Šalys papildomame susitarime nurodo Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotus fiksuotus įkainius bei kitą perskaičiavimui reikšmingą informaciją;
2.8.2.8.  Po to, kai Šalys sudaro Susitarimą dėl įkainių perskaičiavimo, perskaičiuotieji įkainiai taikomi Darbams suteikiamiems po Susitarimo sudarymo; 
2.8.2.9.   vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas; 
2.8.2.10. Pirmoji Sutarties įkainių peržiūra gali būti atliekama ne anksčiau nei po 6 (šeši) mėnesių po Sutarties   įsigaliojimo. 
2.8.2.11. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Darbų įkainiai neperskaičiuojami dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojami dėl kainų lygio kritimo (kai Indekso pokyčio koeficientas yra mažesnis nei 0,95).
2.9. Užsakovas apmoka Rangovui už atliktus Darbus ne vėliau kaip per 30 (trisdešimt) kalendorinių dienų nuo Sutarties 2.10 punkte nurodytu būdu pateiktos sąskaitos faktūros ir Šalių pasirašyto Darbų perdavimo-priėmimo akto gavimo dienos. Rangovo pateiktoje sąskaitoje-faktūroje turi būti nurodoma Sutarties data, numeris ir Darbų perdavimo-priėmimo akto data ir numeris.
2.10. Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Paslauga yra apmokama Lietuvos Respublikos finansų ministro nustatyta tvarka. Elektroninės sąskaitos faktūros priimamos ir apdorojamos naudojantis informacinės sistemos „SABIS“ priemonėmis.
2.11. Užsakovas visas mokėtinas sumas moka pavedimu į Sutarties IX skyriuje „Šalių rekvizitai“ nurodytą Rangovo banko sąskaitą. 
2.12. Avansinis mokėjimas nenumatomas.
2.13. Užsakovas numato tiesioginio atsiskaitymo su subrangovais ar kitais ūkio subjektais galimybę, vadovaujantis šiame punkte nustatyta tvarka. Užsakovas ne vėliau kaip per 3 (tris) darbo dienas nuo šios Sutarties 5.3 punkte nurodytos informacijos gavimo raštu informuoja subrangovus ar kitus ūkio subjektus apie tiesioginio atsiskaitymo galimybę, o subrangovas ar kitas ūkio subjektas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subrangovas ar kitas ūkio subjektas išreiškia norą pasinaudoti tiesioginio atsiskaitymo galimybe, turi būti sudaroma trišalė Sutartis tarp Užsakovo, Rangovo ir jo subrangovo ar kito ūkio subjekto, kurioje aprašoma tiesioginio atsiskaitymo su subrangovu ar kitu ūkio subjektu tvarka, kurioje numatoma teisė Rangovui prieštarauti nepagrįstiems mokėjimams subrangovui ar kitam ūkio subjektui.


III. ŠALIŲ ĮSIPAREIGOJIMAI

3.1. Rangovas įsipareigoja:
3.1.1. Užsakovui pateikus raštišką nurodymą pradėti Darbus, juos pradėti vykdyti ne vėliau kaip per 3 (tris) kalendorines dienas nuo raštiško Užsakovo nurodymo ir užbaigti per raštiškame nurodyme nurodytą terminą;
3.1.2. Darbus vykdyti tol, kol bus baigti visi Užsakovo pateiktame raštiškame nurodyme nurodyti Darbai; 
3.1.3. Darbai turi būti atliekami vadovaujantis Melioracijos techniniu reglamentu MTR 2.02.01:2006 „Melioracijos statiniai. Pagrindiniai reikalavimai“, patvirtintu Lietuvos Respublikos žemės ūkio ministro 2006 m. sausio 9 d. įsakymu Nr. 3D-2 „Dėl Melioracijos techninio reglamento MTR 2.02.01:2006 „Melioracijos statiniai. Pagrindiniai reikalavimai“ patvirtinimo“ (su visais aktualiais pakeitimais), kitais galiojančiais norminiais aktais ir standartais.
3.1.4. Darbus atlikti vadovaujantis galiojančiais teisės aktais bei šios Sutarties nuostatomis;
3.1.5. savarankiškai apsirūpinti Darbų atlikimui reikalingais materialiniais ištekliais, atsakyti už tinkamą medžiagų kokybę;
3.1.6. garantuoti objekte Darbų saugumą, priešgaisrinę apsaugą, aplinkos ekologinę apsaugą, apstatymą kelio ženklais;
3.1.7. vesti atliktų Darbų kiekių apskaitą ir, Užsakovui pareikalavus, jam teikti šią informaciją;
3.1.8. Rangovas, dalį Darbų perduodamas subrangovams, yra atsakingas už subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą;
3.1.9. Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo ir kuri gali turėti įtakos Sutarties vykdymui;
3.1.10. Sutartį pavesti vykdyti tik tokią teisę turintiems asmenims;
3.1.11. užtikrinti, kad visą Sutarties galiojimo laikotarpį Rangovo kvalifikacija atitiks pirkimo sąlygose nustatytus reikalavimus ir bus taikomi aplinkos apsaugos vadybos sistemų  reikalavimai pagal standartą LST EN ISO 14001 arba EMAS, ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitus Rangovo pateiktus lygiaverčius įrodymus nurodytus Rangovo pasiūlyme.
3.2. Užsakovas įsipareigoja:
3.2.1. vykdyti atliekamų Darbų techninę priežiūrą;
3.2.2. Rangovui pateikti raštišką nurodymą pradėti Darbus, kuriame būtų nurodyti Darbai, konkreti Darbų atlikimo vieta;
3.2.3. apmokėti už tinkamai ir laiku atliktus Darbus Sutarties 2.9 punkte nustatyta tvarka.

IV. ŠALIŲ ATSAKOMYBĖ

4.1. Užsakovas, uždelsęs sumokėti Sutarties 2.9 punkte numatyta tvarka, įsipareigoja, Rangovui pareikalavus, mokėti Rangovui 0,02 (dviejų šimtųjų) proc. dydžio delspinigius nuo laiku neapmokėtos sumos už kiekvieną uždelstą dieną.
4.2. Rangovas, uždelsęs atlikti Darbus Užsakovo nurodytais terminais, moka Užsakovui 0,02 (dviejų šimtųjų) proc. dydžio delspinigius nuo neatliktų Darbų kainos už kiekvieną uždelstą dieną. 
4.3. Rangovas, Užsakovo nurodytu laiku nepašalinęs defektų, nustatytų Sutarties galiojimo laikotarpiu, moka Užsakovui 1 500,00 (vieno tūkstančio penkių šimtų) Eur dydžio baudą ir atlygina Užsakovo išlaidas, patirtas šalinant defektus.
4.4. Rangovui nesilaikant šios Sutarties 3.1.11 papunktyje nurodytų įsipareigojimų, už kiekvieną nustatytą pažeidimą Rangovui taikoma 1 000,00 Eur (vieno tūkstančio eurų 00 ct) dydžio bauda.
4.5. Užsakovas išskaičiuoja Sutarties 4.2 ir / ar 4.3 punktuose nurodytus delspinigius ir / ar baudas iš bet kokių Rangovui atliekamų mokėjimų.
4.6. Sutartis gali būti nutraukiama šiais atvejais:
4.6.1. abiejų Šalių rašytiniu susitarimu;
4.6.2. Užsakovo sprendimu prieš 14 (keturiolika) kalendorinių dienų raštu įspėjus Rangovą Lietuvos Respublikos viešųjų pirkimų įstatymo (toliau – Viešųjų pirkimų įstatymas) 90 straipsnyje nurodytais atvejais;
4.6.3. vienos Šalies sprendimu prieš 14 (keturiolika) kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis Sutarties pažeidimas. Nustatydamos esminį Sutarties pažeidimą Šalys privalo vadovautis Lietuvos Respublikos civilinio kodekso 6.217 straipsnio nuostatomis. Visais atvejais esminiais Sutarties pažeidimais laikoma:
4.6.3.1. subrangovo / specialisto keitimo tvarkos, numatytos Sutarties 5.4 punkte pažeidimas;
4.6.3.2. vėlavimas atlikti Užsakovo nurodytus Darbus ilgiau nei 20 (dvidešimt) kalendorinių dienų;
4.6.3.3. Darbų neatitikimas Sutarties priede Nr. 1 ,,Techninė specifikacija” pateiktiems reikalavimams ir jų neištaisymas per 14 (keturiolika) kalendorinių dienų nuo Užsakovo įspėjimo;
4.6.4. Užsakovas, įspėjęs Rangovą prieš 14 (keturiolika) kalendorinių dienų, turi teisę nutraukti Sutartį, neatsisakydamas kitų savo teisių gynimo būdų, kai Rangovas yra likviduojamas, sustabdo ūkinę veiklą, jo atžvilgiu vykdomas bankroto procesas arba teisės aktų nustatyta tvarka susidaro analogiška ar panaši situacija, taip pat kai keičiasi Rangovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties vykdymui. Rangovas įsipareigoja nedelsiant, bet ne vėliau nei per 5 (penkias) darbo dienas, raštu informuoti Užsakovą apie jo atžvilgiu pradėtas minėtas procedūras ir/arba jo organizacinės struktūros keitimą;
4.6.5. Rangovas turi teisę vienašališkai nutraukti Sutartį, jeigu Užsakovas nevykdo savo įsipareigojimų pagal šią Sutartį arba vykdo juos netinkamai, kai dėl konkrečių savo įsipareigojimų nevykdymo ar netinkamo vykdymo Užsakovas ne mažiau kaip du kartus buvo įspėtas. Nutraukus Sutartį šiuo pagrindu, Rangovas turi teisę gauti atlyginimą už atliktų Darbų dalį Sutartyje nustatytomis kainomis ir reikalauti sumokėti baudą, lygią 5 (penkiems) proc. pradinės Sutarties vertės su PVM, kuri Šalių laikoma minimaliais patirtais tiesioginiais nuostoliais, bei reikalauti visų kitų nuostolių atlyginimo, tiek, kiek jų nepadengia šioje Sutartyje nustatytos netesybos. Rangovas turi pateikti Užsakovui raštišką pranešimą prieš 14 (keturiolika) kalendorinių dienų apie Sutarties nutraukimą.
4.7.	Sutartis gali būti nutraukta kitais Lietuvos Respublikos civilinio kodekso nustatytais pagrindais.
4.8.	Užsakovas turi teisę vienašališkai nutraukti Sutartį, pranešęs apie tai Rangovui prieš 14 (keturiolika) kalendorinių dienų, ir reikalauti, jei Sutartis nutraukiama šiuo pagrindu dėl Rangovo kaltės, sumokėti 10 (dešimties) % dydžio netesybas (baudą) nuo pradinės Sutarties vertės su PVM, kuri Šalių laikoma minimaliais patirtais tiesioginiais nuostoliais, bei reikalauti visų kitų nuostolių atlyginimo tiek, kiek jų nepadengia netesybos, jeigu:
4.8.1. Sutartis buvo pakeista pažeidžiant Viešųjų pirkimų įstatymo 89 straipsnio nuostatas;
4.8.2. paaiškėjo, kad Rangovas, su kuriuo sudaryta Sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį; 
4.8.3. paaiškėjo, kad su Rangovu neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir 2014 m. vasario 26 d. Europos Parlamento ir Tarybos direktyvą 2014/24/ES  dėl viešųjų pirkimų, kuria panaikinama Direktyva 2004/18/EB.
4.9. Sutartyje numatytos baudos gali būti išskaičiuojamos iš Rangovui mokėtinų sumų.
4.10. Esant nuo Šalių nepriklausančioms aplinkybėms, dėl kurių negali būti vykdomi Darbai, Užsakovas turi teisę reikalauti sustabdyti Darbų vykdymą iki atitinkamų aplinkybių pasibaigimo. Jei Darbų vykdymo sustabdymas trunka ilgiau kaip 90 (devyniasdešimt) kalendorinių dienų, Rangovas turi teisę nutraukti Sutartį.
4.11. Jeigu Rangovas vienašališkai nutraukia Sutartį be Užsakovo kaltės, Rangovas sumoka Užsakovui 10 (dešimties) % dydžio netesybas (baudą) nuo pradinės Sutarties vertės su PVM, kuri Šalių laikoma minimaliais patirtais tiesioginiais nuostoliais, bei atlygina visus kitus nuostolius, tiek kiek jų nepadengia netesybos.
4.12.	Jeigu Užsakovas vienašališkai nutraukia Sutartį be Rangovo kaltės, Užsakovas sumoka Rangovui 10 (dešimties) % dydžio netesybas (baudą) nuo pradinės Sutarties vertės su PVM, kuri Šalių laikoma minimaliais patirtais tiesioginiais nuostoliais, bei atlygina visus kitus nuostolius, tiek kiek jų nepadengia netesybos, išskyrus atvejus, nurodytus Sutarties 4.8.1-4.8.3 papunkčiuose.
4.13. Nutraukus Sutartį ar jai pasibaigus lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.


V. ŪKIO SUBJEKTAI, SUBRANGOVAI, SPECIALISTAI IR JŲ KEITIMO TVARKA

5.1. Sutarties vykdymui Rangovas pasitelkia savo Pasiūlyme nurodytus subrangovus (-ą), kitus ūkio subjektus (-ą): [nurodomi Rangovo Pasiūlyme nurodyti Sutarties vykdymui pasitelkiami subrangovai (-as), ar ūkio subjektai (-as) arba pažymima, kad  Sutarties vykdymui subrangovai ar kiti ūkio subjektai nebus pasitelkiami].
5.2. Rangovas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami subrangovai ar kiti ūkio subjektai. 
5.3. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų subrangovų, kitų ūkio subjektų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau.
[bookmark: _Hlk56616886]5.4. Rangovas neturi teisės keisti subrangovų ar kitų ūkio subjektų be Užsakovo raštiško sutikimo. Subrangovų ar kito ūkio subjekto keitimo tvarkos pažeidimas bus laikomas esminiu Sutarties pažeidimu.  
5.5. Subrangovų ar kitų ūkio subjektų keitimas ar naujų subrangovų, kitų ūkio subjektų pasitelkimas galimas tik tuomet, kai Rangovas Užsakovui pateikia pagrįstą prašymą dėl subrangovo ar ūkio subjekto, kuris nurodytas Sutartyje, keitimo ar naujo subrangovo ar naujo ūkio subjekto pasitelkimo, naujo ūkio subjekto atitiktį pirkimo dokumentuose nustatytiems kvalifikaciniams reikalavimams pagrindžiančius dokumentus (jei pirkimo dokumentuose ūkio subjektams pagal prisiimtų sutartinių įsipareigojimų dalį buvo keliami kvalifikaciniai reikalavimai) ir subrangovo (jei taikoma) ar ūkio subjekto pašalinimo pagrindų nebuvimą patvirtinančius dokumentus, bei gauna raštišką Užsakovo sutikimą dėl pasirinkto subrangovo ar ūkio subjekto pakeitimo ar naujo subrangovo ar ūkio subjekto pasitelkimo. Užsakovui sutikus su subrangovo ar ūkio subjekto pakeitimu ar naujo subrangovo pasitelkimu, Užsakovas kartu su Rangovu raštu sudaro susitarimą dėl subrangovo ar ūkio subjekto pakeitimo ar naujo subrangovo ar ūkio subjekto pasitelkimo, kurį pasirašo šalys. Šis susitarimas yra neatskiriama Sutarties dalis. 
5.6. Jei Užsakovas turi pagrįstų įtarimų, kad subrangovas ar ūkio subjektas nekompetentingas vykdyti perduotas užduotis, jis gali reikalauti, kad Rangovas surastų kitą subrangovą ar ūkio subjektą, kuris netenkintų pirkimo sąlygose nurodytų pašalinimo pagrindų ir turėtų kvalifikaciją, atitinkančią pirkimo dokumentuose nustatytus kvalifikacijos reikalavimus (jei pirkimo dokumentuose subrangovams pagal prisiimtų sutartinių įsipareigojimų dalį buvo keliami kvalifikaciniai reikalavimai). Užsakovas raštišku prašymu kreipiasi į Rangovą dėl šio subrangovo ar ūkio subjekto pakeitimo, nurodydamas motyvus. Rangovas, gavęs Užsakovo prašymą dėl Rangovo subrangovo ar ūkio subjekto pakeitimo, turi pareigą per protingą terminą, bet ne ilgesnį kaip 14 (keturiolika) dienų, pasiūlyti kitą subrangovą ar ūkio subjektą Sutarties vykdymui bei gauti Užsakovo sutikimą jo paskyrimui. Užsakovui sutikus su subrangovo ar ūkio subjekto pakeitimu, Užsakovas kartu su Rangovu raštu sudaro susitarimą dėl subrangovo ar ūkio subjekto pakeitimo, kurį pasirašo šalys. Šis susitarimas yra neatskiriama Sutarties dalis. Jei Rangovas ne dėl Užsakovo kaltės per vieną mėnesį nuo tos dienos, kai paaiškėja, kad subrangovas ar ūkio subjektas nekompetentingas vykdyti nustatytas pareigas, į jo vietą nepaskiria kito subrangovo ar ūkio subjekto su ne žemesne kvalifikacija, tai bus laikoma esminiu Sutarties pažeidimu. Sutarties vykdymo metu atsiradus poreikiui (jei specialistas netinkamai vykdo ar atsisako vykdyti savo pareigas, ligos, mirties ar kitais, nuo Rangovo nepriklausančiais atvejais) Rangovas gali keisti pasiūlyme nurodytus specialistus tik gavęs Užsakovo pritarimą. Jeigu tenka keisti specialistą, kandidatas į jo vietą privalo turėti ne žemesnę kvalifikaciją nei nurodyta pirkimo sąlygose. Rangovas privalo pateikti siūlomo specialisto atitikimą reikalavimams patvirtinančius dokumentus. 

VI. NENUGALIMA JĖGA

6.1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
6.2. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
6.3. Sutartis baigiasi kitos Šalies reikalavimu, kai ją įvykdyti kitai Šaliai pasidaro neįmanoma dėl  nenugalimos jėgos (force majeure).

VII. ASMENS DUOMENŲ TVARKYMAS

7.1. Vykdydamos Sutartį šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus šalių tvarkomi Sutarties vykdymo tikslais. Šalys pažymi, kad fiziniai asmenys, kurie yra pasitelkti Sutarčiai su šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir šalies nustatyta tvarka tam davė savo sutikimą. 
 
VIII. KITOS NUOSTATOS

            8.1. Šalims pasirašius Sutartį, ši Sutartis įsigalioja nuo Sutarties pasirašymo dienos ir galioja iki visiško Šalių įsipareigojimų pagal šią Sutartį įvykdymo dienos arba kol pasiekiama maksimali Sutarties vertė arba iki Sutarties nutraukimo. 
	8.2. Šalys, vykdydamos sutartinius įsipareigojimus, vadovaujasi Lietuvos Respublikos įstatymais, kitais teisės aktais, viešojo pirkimo dokumentais ir Rangovo pasiūlymu (Sutarties priedas Nr. 2). Rangovo pasiūlymas kartu su viešojo pirkimo dokumentais yra neatskiriama Sutarties dalis.
	8.3. Vadovaujantis Viešųjų pirkimų įstatymo 89 straipsnio nuostatomis, Sutartis jos galiojimo laikotarpiu gali būti keičiama neatliekant naujos pirkimo procedūros.
	8.4. Šalys aiškiai ir nedviprasmiškai susitaria ir supranta, kad Darbų atlikimas tinkamai ir laiku yra esminė šios Sutarties sąlyga.
8.5. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Užsakovo buveinės vietą.
8.6. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
8.7. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
8.8. Bet kokie pranešimai, informacija, dokumentacija ar korespondencija dėl Sutarties ar jos vykdymo turi būti įforminta raštu lietuvių kalba ir išsiųsta registruotu paštu per kurjerį ar elektroniniu paštu. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.
8.9. Rangovas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio Užsakovo rašytinio sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
8.10. Pasikeitus Šalies buveinės adresui, banko sąskaitos numeriui ar kitiems rekvizitams, Šalis privalo apie tai pranešti kitai Šaliai. Neįvykdžius šių reikalavimų Šalis neturi teisės reikšti pretenzijų, kad kitos Šalies veiksmai, atlikti vadovaujantis paskutine turima informacija, neatitinka Sutarties sąlygų arba kad ji negavo pranešimų, siųstų pagal paskutinius turimus rekvizitus.
8.11. Užsakovo asmuo, atsakingas už Sutarties ir jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas – (pareigos, vardas, pavardė ir kontaktai).
8.12. Užsakovo asmuo, atsakingas už Sutarties vykdymą – (pareigos, vardas, pavardė ir kontaktai). 
8.13. Rangovo asmuo, atsakingas už Sutarties vykdymą – (pareigos, vardas, pavardė ir kontaktai).
8.14. Ši Sutartis sudaryta pasirašant kvalifikuotais elektroniniais parašais ir kiekviena Šalis turi Sutarties egzempliorių su abiejų Šalių atstovų kvalifikuotais elektroniniais parašais, kuris laikomas Sutarties originalu.
8.15. Sutarties priedai yra sudėtinės ir neatskiriamos šios Sutarties dalys. Sutarties priedai pateikiami pirmumo tvarka:
8.15.1. Sutarties priedas Nr. 1 „Techninė specifikacija“;
8.15.2. Sutarties priedas Nr. 2 „Rangovo pasiūlymas“.

IX. ŠALIŲ REKVIZITAI

	9. Šalių rekvizitai:

UŽSAKOVAS			                           RANGOVAS
Pasvalio rajono savivaldybės administracija  	                            (Rangovo pavadinimas)
Vytauto Didžiojo a. 1, 39143 Pasvalys     	                            (Adresas)
Juridinio asmens kodas 188753657			    (Juridinio asmens kodas)
Swedbank, AB                                                                            (Banko pavadinimas)
Banko kodas 73000		                           (Banko kodas)
A. s. LT707300010089927884                                                  (Atsiskaitomosios sąskaitos numeris)
PVM mokėtojo kodas LT887536515	                           (PVM mokėtojo kodas)
Tel. +370 451 54 133		                           (Telefono numeris)
El. p. rastine@pasvalys.lt		                           (El. pašto adresas)

	
Administracijos direktorius
Povilas Balčiūnas

